b'\n_START_ARTICLE_\nAtalanta (mitologija)\n_START_PARAGRAPH_\nAtalanta je bila v gr\xc5\xa1ki mitologiji h\xc4\x8di Arkadijskega kralja Jazosa, ki je bila spretna teka\xc4\x8dica in lovka. Dojila in zzgojila jo je medvedka, saj jo je o\xc4\x8de zapustil._NEWLINE_Atalanta je prisegla devi\xc5\xa1kost boginji Artemidi in je zato vztrajno zavra\xc4\x8dala snubce. Obi\xc4\x8dajno jih je izzvala na tekmovanje v teku, nato pa je vsakega premagala in zabodla. Hipomen jo je premagal tako, da je med tekom prednjo odvrgel zlata jabolka in jo prehitel, medtem ko jih je pobirala. _NEWLINE_Po nekaterih mitih je bila edina \xc5\xbeenska, ki se je udele\xc5\xbeila pohoda Argonavtov in kalidonskega lova. Vanjo je bil zaljubljen Meleager, s katerim je imela sina Partenopaja, ki se je kasneje udele\xc5\xbeil odprave sedmerice proti Tebam.\n_START_SECTION_\nLov na kalidonskega merjasca\n_START_PARAGRAPH_\nAtalanta se je kot edina \xc5\xbeenska udele\xc5\xbeila kalidonskega lova na divjega kalidonskega merjasca, ki ga je, besna na kralja Ojneja, ker je zanemarjal njeno \xc4\x8da\xc5\xa1\xc4\x8denje, nad Kalidonijo poslala Artemida. Ojnejev sin Meleager je sklical najve\xc4\x8dje gr\xc5\xa1ke junake, naj se udele\xc5\xbeijo kalidonskega lova. Zver je prva ranila Atalanto, pokon\xc4\x8dal pa jo je Meleager.'